
ELŐTERJESZTÉS

Mórágy Község Képviselő - testületének 2023. január 16-i 
rendes /rendkívüli testületi ülésére

	Tárgy:
	Hitelfelvétel

	Előterjesztő:
	Glöckner Henrik polgármester

	Előterjesztést készítette:
	Filczinger Ágnes jegyző

	Előterjesztés száma:
	1. sz.

	Az előterjesztés a jogszabályi feltételeknek megfelel:
	Filczinger Ágnes jegyző


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!
Mórágy Község Önkormányzata 2022. decemberében több intézménye vonatkozásában olyan összegű közüzemi számlákat kapott, amelyek határidőre történő kifizetését az önkormányzat jelenlegi anyagi helyzete nem teszi lehetővé. Személyesen próbáltunk a szolgáltató ügyfélszolgálatán egyeztetni a számlákkal kapcsolatban, de sajnos nem jártunk sikerrel.
Annak érdekében, hogy a szolgáltató ne szüntesse meg a gázszolgáltatást a Művelődési Házban és a Gránit Közösségi Házban, a számlák határidőre történő kiegyenlítése szükséges.
Az erre a célra is felhasználható TETT támogatások legkorábbi folyósítása március-április hónapokban várható, ezért az átmeneti likviditási gondok kezelésére folyószámlahitel felvételét javaslom néhány hónapos visszafizetési határidővel.
Magyország gazdasági stabilitásáról szóló 2011. évi CXCIV. törvény 10.§-a szerint az önkormányzat érvényesen kizárólag a Kormány előzetes hozzájárulásával vállalhat a Ptk. szerinti kezességet és garanciát, valamint köthet adósságot keletkeztető ügyletet. Nincs szükség a Kormány hozzájárulására azonban az önkormányzat naptári éven belül lejáró adósságot keletkeztető ügyletéhez.
Ugyanezen jogszabályhely (5) bekezdése szerint az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50%-át. Ez utóbbi feltétel alapján a felvehető hitel összege hozzávetőlegesen 2.500.000,- forint. Javaslom 3.000.000,- forintra benyújtani a kérelmet, a pénzintézet az adóerőképesség alapján számítja ki a felvehető összeget.
A számlavezető pénzintézet tájékoztatása szerint az éven belüli folyószámlahitel legkésőbb december 31-ig visszafizetendő. A kamat mértéke 1 havi BUBOR-hoz kötött, annak változása magával vonja a kamat változását is, amely jelenleg 20% körüli, a benyújtás napján tudnak pontos mértéket mondani.
Kérem a Tisztelt Képviselő-testületet az előterjesztés megvitatására, és a határozati javaslat elfogadására!
Határozati javaslat:
[bookmark: _GoBack]/2023.(I.16) képviselő-testületi határozat
hitelfelvételről 

Mórágy Község Önkormányzat Képviselő-testülete elhatározza folyószámlahitel kérelem benyújtását a számlavezető OTP Bank Szekszárdi Fiókjához 3.000.000,- forint összegben a pénzintézet által nyújtott legkedvezőbb kamatfeltételek mellett.
A Képviselő-testület felhatalmazza a polgármestert a hitelfelvételi kérelem benyújtására.
Határidő: 2023. január 31. 
Felelős: Glöckner Henrik polgármester
Határozattal értesítve: Bonyhádi Közös Hivatal Mórágyi Kirendeltségének gazdálkodási 				    főelőadója 
                                        

Mórágy, 2023. január 13.                                                       
								Glöckner Henrik sk. 
								      polgármester 

